|  |
| --- |
| PRITARTA |
| Klaipėdos miesto savivaldybės |
| tarybos 2018 m. vasario 21 d. |
| sprendimu Nr. T2-25 |

### KLAIPĖDOS MIESTO SAVIVALDYBĖS TARYBOS KONTROLĖS KOMITETO 2017 METŲ VEIKLOS ATASKAITA

Kontrolės komitetas savo veikloje vadovaujasi teisės aktais ir Klaipėdos miesto savivaldybės tarybos reglamentu, dirba pagal Klaipėdos miesto savivaldybės tarybos 2016 m. gruodžio 22 d. sprendimu Nr. T2-328 patvirtintą Kontrolės komiteto 2017 metų veiklos programą.

Kontrolės komiteto veiklos tikslai – Klaipėdos miesto savivaldybės tarybos (toliau – savivaldybės taryba) sprendimų vykdymo kokybė, efektyvus ir teisėtas savivaldybės biudžeto ir turto naudojimas, kontrolės rezultatų įgyvendinimo efektyvumas. Visose srityse kontrolė padeda sėkmingai funkcionuoti, išvengti klaidų, jų nebekartoti ateityje. Be tinkamos kontrolės sistemos sunku kryptingai siekti užsibrėžto tikslo ir jį sėkmingai įgyvendinti. Kontrolė turi apimti veiklos sritis visais lygiais, visą struktūrą ir funkcijas.

Į Kontrolės komitetą įeina vienodas visų savivaldybės tarybos narių frakcijų ir savivaldybės tarybos narių grupės deleguotų atstovų skaičius. Savivaldybės taryba 2015 m. gegužės 7 d. sprendimu Nr. T2-82 „Dėl Klaipėdos miesto savivaldybės tarybos Kontrolės komiteto sudarymo“ nusprendė sudaryti savivaldybės tarybos Kontrolės komitetą iš 6 (šešių) narių: Alina Velykienė, Jolanta Skrabulienė, Lilija Petraitienė, Aldona Staponkienė, Nina Puteikienė, Arūnas Barbšys. Savivaldybės tarybos 2015 m. gegužės 7 d. sprendimu Nr. T2-83 d. „Dėl Klaipėdos miesto savivaldybės tarybos Kontrolės komiteto pirmininko ir jo pavaduotojo skyrimo“ Arūnas Barbšys paskirtas Kontrolės komiteto pirmininku, Alina Velykienė – Kontrolės komiteto pirmininko pavaduotoja. Savivaldybės taryba 2015 m. gegužės 28 d. sprendimu Nr. T2-96 „Dėl Klaipėdos miesto savivaldybės tarybos 2015 m. gegužės 7 d. sprendimo Nr. T2-82 „Dėl Klaipėdos miesto savivaldybės tarybos Kontrolės komiteto sudarymo“ pakeitimo“ nusprendė sudaryti savivaldybės tarybos Kontrolės komitetą iš 6 (šešių) narių: Vaida Žvikienė, Jolanta Skrabulienė, Lilija Petraitienė, Aldona Staponkienė, Nina Puteikienė, Arūnas Barbšys. Savivaldybės taryba 2015 m. gegužės 28 d. sprendimu Nr. T2-97 „Dėl Klaipėdos miesto savivaldybės tarybos 2015 m. gegužės 7 d. sprendimo Nr. T2-83 „Dėl Klaipėdos miesto savivaldybės tarybos Kontrolės komiteto pirmininko ir jo pavaduotojo skyrimo“ pakeitimo“ nusprendė skirti savivaldybės tarybos Kontrolės komiteto pirmininko pavaduotoja Vaidą Žvikienę.

Kontrolės komiteto darbas yra kolegialus, posėdžiuose dalyvavo ir svarstomais klausimais nuomonę išreiškė ne tik komiteto nariai, bet ir Savivaldybės kontrolės ir audito tarnybos, Centralizuoto vidaus audito skyriaus specialistai, Savivaldybės administracijoje, savivaldybės administravimo subjektuose ir savivaldybės kontroliuojamose įmonėse atliktų auditų darbuotojai, paslaugas pagal sutartis atliekančių įmonių atstovai.

Komitetas 2017 metais posėdžiavo 10 kartų ir apsvarstė 36 klausimus. Pirmasis 2017 metų Kontrolės komiteto posėdis įvyko sausio 31 d., paskutinis – gruodžio 19 d.

Kontrolės komiteto posėdžiuose svarstyti klausimai, priimti sprendimai ir jų vykdymas pateikti suvestinėje (1 priedas, 6 lapai).

Kontrolės komitetas 2018 m. vasario 6 d. posėdyje, 2018-02-12 d. protokolo Nr. TAR-13, apsvarstė komiteto 2017 metų veiklos ataskaitą ir jai pritarė.

2 priede pateikta Kontrolės komiteto narių dalyvavimo 2016 metų posėdžiuose suvestinė.

Detaliai su savivaldybės kontrolieriaus (Savivaldybės kontrolės ir audito tarnybos) atliktų auditų ataskaitomis bei teikiamomis išvadomis galima susipažinti Klaipėdos miesto savivaldybės interneto svetainėje www.klaipeda.lt.

Priedai:

1. Klaipėdos miesto savivaldybės tarybos Kontrolės komiteto 2017 metų veiklos suvestinė, 6 lapai.

2. Klaipėdos miesto savivaldybės tarybos Kontrolės komiteto narių dalyvavimo posėdžiuose lankomumo 2017 metų suvestinė, 1 lapas.

Kontrolės komiteto pirmininkas Arūnas Barbšys

Kontrolės komiteto 2017 metų veiklos ataskaitos

1 priedas

**KLAIPĖDOS MIESTO SAVIVALDYBĖS TARYBOS KONTROLĖS KOMITETO 2017 M. VEIKLOS SUVESTINĖ**

2017 m. įvyko 10 Kontrolės komiteto posėdžių, svarstyti 36 klausimai.

|  |  |  |
| --- | --- | --- |
| **Posėdžio data, protokolo data, Nr.** | **Klausimas** | **Vykdymas** |
| 2017-01-31,  2017-02-10,  TAR-13 | 1. SVARSTYTA. Kontrolės ir audito tarnybos raštas „Dėl rinkliavų Klaipėdos Vydūno gimnazijoje ir „Smeltės“ progimnazijoje“.  NUTARTA. Išklausyta informacija. Siūlyti Švietimo skyriui parengti rekomendacijas dėl paramos rinkimo būdų švietimo ir ugdymo įstaigose. | Įvykdyta. 2017-04-13, ŠVI-186 |
|  | 2. SVARSTYTA. Kontrolės ir audito tarnybos 2016 metų IV ketvirčio veiklos plano vykdymas.  NUTARTA. Pritarti 2016 metų IV ketvirčio veiklos plano vykdymui. |  |
|  | 3. SVARSTYTA. Kontrolės ir audito tarnybos raštas „Dėl UAB „Vildmina“ veiklos audito ataskaitos pateikimo“.  NUTARTA:  1. Pritarti Kontrolės ir audito tarnybos pateiktoms rekomendacijoms.  2. Kreiptis į Savivaldybės administracijos Socialinių reikalų departamentą, kad šis išnagrinėtų socialinės paslaugos teikimo galimybę UAB „Vildmina“.  3. Įpareigoti UAB „Vildmina“ vadovą pateikti veiklos optimizavimo planą ir investicijų poreikį. | Atsakyta. VS-1514  Vykdoma |
| 2017-02-28, 2017-03-08,  TAR-23 | 1. SVARSTYTA. Rekomendacijų UAB „Gatvių apšvietimas“ įgyvendinimas.  NUTARTA:  1. Informuoti Savivaldybės administraciją, kad neįvykdytas Kontrolės ir audito tarnybos veiklos audito ataskaitos „Dėl UAB „Gatvių apšvietimas“ savivaldybei teikiamų paslaugų įkainių pagrįstumo ir galimybės savarankiškai teikti paslaugas įvertinimo“ rekomendacijų 2 punktas, kadangi nėra pateiktas Savivaldybės administracijos atsakymas dėl įkainių metodikos suderinimo.  2. Kontrolės ir audito tarnybai į kitų metų Klaipėdos miesto savivaldybės kontrolės ir audito tarnybos veiklos planą įtraukti UAB „Gatvių apšvietimas“ veiklos auditą. | 2018-02-08  2017-11-02 posėdyje nutarta neįtraukti į 2018 metų veiklos planą |
|  | 2. SVARSTYTA. Vidaus audito ataskaitos „Gatvių ir viešųjų erdvių apšvietimo organizavimo funkcijos įgyvendinimo vertinimas“ rekomendacijų vykdymas.  NUTARTA. Siūlyti Kontrolės ir audito tarnybai kreiptis į Kainų ir energetikos komisiją dėl bendros kainų skaičiavimo metodikos. | 2018-02-07, KAT13-(3.4)-32 |
|  | 3. SVARSTYTA. Veiklos audito ataskaita „Dėl Klaipėdos miesto vietinio reguliaraus susisiekimo autobusų maršrutų paskirstymo“.  NUTARTA. Kreiptis į Savivaldybės administracijos direktorių ir įpareigoti tvirtinti viešosios įstaigos „Klaipėdos keleivinis transportas“ strateginius planus pagal pateiktą Kontrolės ir audito tarnybos pirmą rekomendaciją. | 2017-12-29, (4.28.)-R2-3656 |
| 2017-03-21,  2017-03-24,  TAR-31 | SVARSTYTA. Daugiabučių namų bendrijų valdymo organų veiklos priežiūros ir kontrolės vykdymo vertinimas.  NUTARTA. Savivaldybės administracijai spręsti klausimą dėl žmogiškųjų resursų trūkumo ir įstatymu priskirtų daugiabučių namų bendrijų valdymo organų veiklos priežiūros ir kontrolės funkcijų vykdymo Socialinės infrastruktūros priežiūros skyriaus Butų ir energetikos poskyryje. | Vykdoma |
| 2017-05-24,  2017-06-12,  TAR-57 | 1. SVARSTYTA. Klaipėdos miesto savivaldybės įmonės „Sportininkų vaistinė“ 2016 metų metinės finansinės atskaitomybės audito ataskaita.  NUTARTA. Informacija išklausyta. |  |
|  | 2. SVARSTYTA. Klaipėdos miesto savivaldybės įmonės „Debreceno vaistinė“ 2016 metų metinės finansinės atskaitomybės audito ataskaita.  NUTARTA. Informacija išklausyta. |  |
|  | 3. SVARSTYTA. 2015 m. savivaldybės biudžeto lėšų, skirtų Socialinės atskirties mažinimo programai vykdyti, likučio panaudojimo 2016 m. teisėtumo įvertinimas.  NUTARTA. Atidėti klausimo svarstymą kitam komiteto posėdžiui. Į posėdį pakviesti atitinkamus Savivaldybės administracijos darbuotojus, kurie atsakytų į komiteto narių klausimus (dėl tualetų neįgaliesiems, keltuvų Bendruomenės namuose, mokyklose ir t. t.) (bendru sutarimu). | Įvykdyta, 2017-06-20 |
|  | 4. SVARSTYTA. Atliekamų remonto darbų vykdomos kontrolės patikrinimo aktas.  NUTARTA. Atidėti klausimo svarstymą kitam komiteto posėdžiui. Į posėdį pakviesti atsakingus Savivaldybės administracijos darbuotojus (bendru sutarimu). | Įvykdyta, 2017-06-20 |
|  | 5. SVARSTYTA. Neformaliojo suaugusiųjų švietimo ir tęstinio mokymosi programų finansavimo paskirstymas. NUTARTA. Siūlyti koreguoti Neformaliojo suaugusiųjų švietimo ir tęstinio mokymosi programų finansavimo Klaipėdos miesto savivaldybės biudžeto lėšomis finansavimo ir atrankos tvarkos aprašą. | 2017-06-29, TAS-158  2018-01-24, VS-594 |
|  | 6. SVARSTYTA. Informacija apie Kontrolės ir audito tarnybos 2017 metų I ketvirčio veiklos plano vykdymą.  NUTARTA:  1. Pakviesti į kitą komiteto posėdį Klaipėdos keleivinio transporto atstovus dėl Klaipėdos miestą aptarnaujančių viešojo transporto autobusų plovimo (valymo) kontrolės.  2. Svarstyti kitame komiteto posėdyje Klaipėdos „Saulėtekio“ pagrindinės mokyklos bendruomenės narių kreipimąsi dėl planuojamo mokyklos materialinės bazės panaudojimo galbūt privačios mokyklos (VšĮ Klaipėdos licėjus) interesams ir naudai. | 2017-09-05 svarstyta  2017-10-12, TAR-101 Įvykdyta |
| 2017-06-20,  2017-06-27,  TAR-66 | 1. SVARSTYTA. Teisėtumo (atitikties) audito ataskaita apie 2015 m. savivaldybės biudžeto lėšų, skirtų socialinės atskirties mažinimo programai vykdyti, likučio panaudojimo 2016 m. teisėtumo įvertinimą.  NUTARTA:  1. Pateikti detalizuotą informaciją komiteto nariams apie paskolų grąžinimą (kokios sumos ir už kokias paslaugas) (Kontrolės ir audito tarnybos išvadų 4 punkto formuluotė „Klaipėdos miesto savivaldybės taryba 2015–2016 m. nepanaudotų lėšų, skirtų piniginei socialinei paramai mokėti, likutį 9937,90 tūkst. Eur skyrė: 1. paskolų grąžinimui 2015 m. – 2493,36 tūkst. Eur“) (bendru sutarimu).  2. Pateikti informaciją apie keltuvų neįgaliesiems poreikį mieste ir eiliškumą juos įrengiant (tarp jų ir Bendruomenės namuose (Debreceno g.) (bendru sutarimu). | 2017-08-03, TAS-182 Įvykdyta  Vykdoma |
|  | 2. SVARSTYTA. Atliekamų remonto darbų vykdomos kontrolės patikrinimo aktas.  NUTARTA. Prašyti Savivaldybės administracijos direktoriaus informuoti apie Kontrolės ir audito tarnybos rekomendacijos vykdymo eigą (bendru sutarimu). | 2018-02-08, TAS-49  Įvykdyta. |
|  | 3. SVARSTYTA. Teisėtumo (atitikties) audito ataskaita apie 2016 m. savivaldybės biudžeto lėšų panaudojimą neformaliojo vaikų švietimo teikėjų (išskyrus ikimokyklinio, priešmokyklinio ir formalųjį švietimą papildančio ugdymo) programoms finansuoti įvertinimą.  NUTARTA:  1. Svarstyti rugsėjo mėnesį rekomendacijų vykdymą dėl apskaitos ir kontrolės (bendru sutarimu).  2. Prašyti Savivaldybės administracijos direktoriaus atlikti tarnybinį patikrinimą ir nustatyti asmenis, dėl kurių buvo padaryti pažeidimai (bendru sutarimu). | 2017-10-19, KAT-13-(3.4)-120  2017-07-20, TAS-165 |
|  | 4. SVARSTYTA. Dėl Klaipėdos miesto savivaldybės Kontrolės ir audito tarnybos 2016 metų veiklos ataskaitos pateikimo.  NUTARTA. Pritarti pateiktam sprendimo projektui. |  |
|  | 5. SVARSTYTA. Kontrolės ir audito tarnybos 2017 metų veiklos plano pakeitimas.  NUTARTA. Pritarti pateiktam sprendimo projektui. |  |
| 2017-09-05,  2017-09-13,  TAR-90 | 1. SVARSTYTA. Informacija apie Klaipėdos miestą aptarnaujančių viešojo transporto autobusų plovimo (valymo) kontrolę.  NUTARTA:  1. Peržiūrėti sudarytą Keleivių vežimo paslaugų teikimo sutartį ir stiprinti jos vykdymo kontrolę (bendru sutarimu).  2. Komitetui pristatyti naują tvarką (bendru sutarimu). | 2017-10-30, T4-91  Vykdoma |
|  | 2. SVARSTYTA. Dėl Klaipėdos miesto savivaldybės tarybos 2004 m. gegužės 27 d. sprendimo Nr. I-213 „Dėl Klaipėdos miesto savivaldybės tarybos veiklos reglamento komisijos nuostatų patvirtinimo“ pakeitimo.  NUTARTA. Pritarti pateiktam sprendimo projektui su pastaba: iš sprendimo projekto išbraukti 1.1 papunktį. | Svarstyta taryboje |
|  | 3. SVARSTYTA. Finansinio (teisėtumo) audito ataskaita dėl Klaipėdos miesto savivaldybės 2016 metų konsoliduotųjų ataskaitų rinkinio, savivaldybės ir valstybės lėšų bei turto valdymo, naudojimo, disponavimo vertinimo.  NUTARTA:  1. Savivaldybės administracijai nustatyti tvarką, kaip turi būti vertinami apskaitomo turto kultūrinė ar visuomeninė reikšmės (bendru sutarimu).  2. Siūlo, po Finansų ministerijos ir valstybės kontrolės išaiškinimo, pateikti komitetui priimtą sprendimą ir įgyvendinimo eigą (bendru sutarimu). | Vykdoma  Vykdoma |
|  | 4. SVARSTYTA. Informacija apie Kontrolės ir audito tarnybos 2017 metų II ketvirčio veiklos plano vykdymą.  NUTARTA. Informacija išklausyta ir jai pritarta. Informuoti komitetą apie neįvykdytas rekomendacijas. | 2017-07-19, KAT-13-(3.4)-97 |
| 2017-10-03,  2017-10-12,  TAR-101 | 1. SVARSTYTA. 2016 metų biudžeto vykdymo ataskaita.  NUTARTA: Informacija išklausyta. |  |
|  | 2. SVARSTYTA. Informacija apie 2017 metų I pusmečio biudžeto vykdymą.  NUTARTA:  1. Informacija išklausyta.  2. Kviestis į Kontrolės komiteto posėdį asignavimų valdytojus – Miesto ūkio ir Socialinių reikalų departamentų vadovus ir kitus dėl 9 mėnesių programų vykdymo ir lėšų nepanaudojimo. | Neįvykdyta, papildytas komiteto 2018 metų veiklos planas |
|  | 3. SVARSTYTA. Informacija apie Klaipėdos „Saulėtekio“ pagrindinės mokyklos bendruomenės narių kreipimąsi dėl planuojamo mokyklos materialinės bazės panaudojimo galbūt privačios mokyklos (VšĮ Klaipėdos licėjus) interesams ir naudai.  NUTARTA:  1. Prašyti įgyvendinti tarybos sprendimą ir įrengti mokykloms („Saulėtekio“ mokykla ir Licėjus) atskirus du įėjimus (bendru sutarimu).  2. Savivaldybės administracijai išnagrinėti galimybę pagerinti „Saulėtekio“ mokyklos mokymosi sąlygas (bendru sutarimu).  3. Kreiptis į Kultūros, švietimo ir sporto komitetą dėl higienos pasų ugdymo įstaigose. | Vykdoma  Vykdoma  Vykdoma |
|  | 4. SVARSTYTA. Dėl Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo.  NUTARTA. Pritarti pateiktam sprendimo projektui su pasiūlymais:  1. Papildyti 52.2 papunktį žodžiais: „tarybos narių pasisakymai“.  2. Parašyti 14.5 papunkčio sakinio formuluotę: „14.5. Į tarybos narių paklausimą, kuriam užtenka jau esančio dokumento persiuntimo, savivaldybės institucija atsako per 24 val.“  3. Papildyti 14.6 papunktį: „14.6. Paklausimų teikėjų pageidavimu paklausimai nagrinėjami tarybos posėdžiuose ir dėl jų priimami sprendimai“. | Taryba nepritarė.  Priimti pakeitimai  Svarstyta Reglamento komisijoje 2017-11-03, TAR-152 |
| 2017-11-02,  2017-11-15,  TAR-111 | 1. SVARSTYTA. Dėl Klaipėdos miesto savivaldybės kontrolės ir audito tarnybos 2017 metų III ketvirčio veiklos plano vykdymo.  NUTARTA: Informacija išklausyta. |  |
|  | 2. SVARSTYTA. Klaipėdos miesto savivaldybės kontrolės ir audito tarnybos 2018 metų veiklos planas (projektas).  NUTARTA:  1. Išbraukti iš 2018 metų veiklos plano projekto:  1.1. „Gautų pajamų panaudojimo vertinimas už socialinio būsto nuomą“ (3 punktas).  1.2. „Socialinių paslaugų teikimas Klaipėdos mieste“ (9 punktas).  1.3. „UAB „Senasis turgus“ (10 punktas).  1.4. „Žemės nuomos mokesčio administravimas“ (11 punktas).  2. Įrašyti į veiklos plano projektą:  2.1. „VšĮ „Klaipėdos keleivinis transportas“ tam tikrų viešųjų pirkimų patikrinimai“ (patikslinti tikrinimo pavadinimą).  2.2. „AB „Klaipėdos energija“ veiklos auditas“.  3. Ištaisyti klaidą dėl savivaldybės vaistinių. | Įvykdyta |
| 2017-11-28,  2017-12-05,  TAR-122 | 1. SVARSTYTA. Pareiškėjo N. R. skundo nagrinėjimas dėl Tauralaukio gatvių.  NUTARTA. Perduoti Kontrolės ir audito tarnybos atsakymą nagrinėti Antikorupcijos komisijai (bendru sutarimu). | Svarstyta komisijoje |
|  | 2. SVARSTYTA. Švietimo įstaigų pastatų apsaugos organizavimo vertinimas.  NUTARTA:  1. Rekomenduoti Savivaldybės administracijai peržiūrėti ir įvertinti švietimo įstaigos paslaugos poreikius ir apsvarstyti galimybę praplėsti paslaugų teikimo organizavimą – organizuoti ne tik švietimo įstaigų pastatų, bet ir teritorijų apsaugą, taip pat įvertinti reikalingas korekcijas techninėse specifikacijose.  2. Rekomenduoti Savivaldybės administracijai išnagrinėti klausimą dėl papildomo 1109 Eur mokėjimo. | 2017-12-22, TAS-325 |
|  | 3. SVARSTYTA. „Versmės“ progimnazijos veiklos ir valdymo vertinimas.  NUTARTA. Prašyti Turto skyriaus pateikti Kontrolės komitetui informaciją dėl turto nuomos ir nuomos mokesčio mokėjimo moksleivių atostogų metu. | 2018-01-08, TAS-3 |
|  | 4. SVARSTYTA. Klaipėdos miesto savivaldybės tarybos Kontrolės komiteto 2018 metų veiklos programos projektas.  NUTARTA. Pritarti pateiktam Kontrolės komiteto 2018 metų veiklos programos projektui. |  |
| 2017-12-19,  2017-12-29,  TAR-133 | 1. SVARSTYTA. Dėl Biudžetinės įstaigos Klaipėdos miesto savivaldybės kontrolės ir audito tarnybos nuostatų patvirtinimo.  NUTARTA. Išklausyta. |  |
|  | 2. SVARSTYTA. Informacija apie 2018–2020 m. veiklos plano pateikimą.  NUTARTA. Išklausyta. |  |
|  | 3. SVARSTYTA. Informacija apie atliekamo veiklos audito pratęsimą.  NUTARTA. Išklausyta. |  |
|  | 4. SVARSTYTA. Dėl Klaipėdos miesto savivaldybės tarybos kontrolės komiteto 2018 metų veiklos programos patvirtinimo.  NUTARTA. Pritarta. |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontrolės komiteto 2017 metų veiklos ataskaitos

2 priedas

**KLAIPĖDOS MIESTO SAVIVALDYBĖS TARYBOS KONTROLĖS KOMITETO NARIŲ DALYVAVIMO POSĖDŽIUOSE LANKOMUMO 2017 METŲ SUVESTINĖ**

Įvyko 10 komiteto posėdžių.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | POSĖDŽIAI | Sausis | Vasaris | Kovas | Gegužė | Birželis | Rugsėjis | Spalis | Lapkritis | Gruodis | Dalyvauta | Nedalyvauta |
|  |  | 1 | 1 | 1 | 1 | 1 | 1 | 1 | 2 | 1 |  |  |
| Eil.  Nr. | Vardas, pavardė |  |  |  |  |  |  |  |  |  |  |  |
| 1. | Arūnas Barbšys | 1 | 1 | 1 | 1 | 1 | 1 | 1 | 2 | 1 | 10 | **-** |
| 2. | Vaida Žvikienė | 1 | - | - | 1 | - | 1 | - | 2 | - | 5 | 5 |
| 3. | Lilija Petraitienė | 1 | 1 | 1 | 1 | 1 | 1 | 1 | 2 | - | 9 | 1 |
| 4. | Nina Puteikienė | 1 | 1 | 1 | 1 | 1 | 1 | 1 | 2 | 1 | 10 | - |
| 5. | Jolanta Skrabulienė | 1 | 1 | 1 | 1 | 1 | 1 | - | 2 | - | 8 | 2 |
| 6. | Aldona Staponkienė | 1 | 1 | 1 | 1 | 1 | 1 | 1 | 1 | - | 8 | 2 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_